Unul dintre momentele de la Cina Cea de Taină, când Mântuitorul Iisus Hristos le-a spălat picioarele apostolilor, a fost reprodus în Joia Mare la Catedrala Romano-Catolică "Sfântul Mihail" din Alba Iulia.
Ritualul reprezintă o lecţie de smerenie, ce simbolizează spălarea de păcate şi, în special, renunţarea la orgoliu şi mândrie.
În acest an, ritualul a avut loc în jurul orei 19:30, în cadrul Liturghiei Cinei cea de Taină.
Potrivit obiceiului, cel mai mare spăla picioarele celor mai mici, aşa cum a făcut Mântuitorul. Această rânduială, deşi este prezentă în cărţile de slujbă, nu era obligatorie.
La Catedrala Romano – Catolică "Sf. Mihail" din Alba Iulia acest ritual s-a păstrat anual, în Joia Mare, când se prăznuieşte, pe lângă "spălarea picioarelor", şi Cina cea de Taină.
Atunci Mântuitorul le-a spălat picioarele ucenicilor şi le-a dat poruncă: "Să vă iubiţi unul pe altul, precum Eu v-am iubit pe voi. Prin aceasta vor cunoaşte toţi că sunteţi ucenicii Mei, dacă veţi avea dragoste unii faţă de alţii".
În ultimii ani, urmând exemplul Mântuitorului, Arhiepiscopul de Alba Iulia a spălat, cu umilinţă, picioarele unor tineri studenţi la teologie.
Urmăriți Alba24.ro și pe Google News
Dacă ți-a plăcut articolul: